b'\n_START_ARTICLE_\nM10 (valtatie)\n_START_PARAGRAPH_\nValtatie M10 eli Magistral 10 (ven. \xd0\xa4\xd0\xb5\xd0\xb4\xd0\xb5\xd1\x80\xd0\xb0\xcc\x81\xd0\xbb\xd1\x8c\xd0\xbd\xd0\xb0\xd1\x8f \xd0\xb0\xd0\xb2\xd1\x82\xd0\xbe\xd0\xbc\xd0\xbe\xd0\xb1\xd0\xb8\xcc\x81\xd0\xbb\xd1\x8c\xd0\xbd\xd0\xb0\xd1\x8f \xd0\xb4\xd0\xbe\xd1\x80\xd0\xbe\xcc\x81\xd0\xb3\xd0\xb0 \xd0\x9c10, Federalnaja avtomobilnaja doroga M10) on Ven\xc3\xa4j\xc3\xa4n liittovaltiotason p\xc3\xa4\xc3\xa4valtatie, joka yhdist\xc3\xa4\xc3\xa4 maan kaksi suurinta kaupunkia, Moskovan ja Pietarin ja jatkuu Pietarista edelleen Suomen rajalle Vaalimaalle liittyen E18-tiehen. Se kulkee reitti\xc3\xa4 Moskova-Novgorod-Pietari-Viipuri-Suomen raja._NEWLINE_Moskovan ja Pietarin v\xc3\xa4linen osuus on my\xc3\xb6s osa Eurooppatiet\xc3\xa4 105 ja osuus Pietarista Suomen rajalle osa Eurooppatiet\xc3\xa4 18.\n_START_SECTION_\nMoskova-Pietari-moottoritien rakennusprojekti\n_START_PARAGRAPH_\nM10-tiell\xc3\xa4 on aloitettu moottoritien rakentaminen Moskovasta Pietariin. 700 km pitk\xc3\xa4lle moottoritielle tulee kuusi kaistaa ja Moskovan sis\xc3\xa4\xc3\xa4ntulov\xc3\xa4yl\xc3\xa4lle kymmenen kaistaa. Kyseinen tieosuus johtaa Moskovasta kaupungin kansainv\xc3\xa4liselle \xc5\xa0eremetjevon lentokent\xc3\xa4lle. Tielle suunnitellun tietullin ja ensimm\xc3\xa4isen osan tiest\xc3\xa4 on m\xc3\xa4\xc3\xa4r\xc3\xa4 aueta vuonna 2013. Rakennusty\xc3\xb6t ovat olleet laajan kiistan ja protestiliikkeen aihe jo vuosia koska tien ensimm\xc3\xa4inen osuus on linjattu kulkemaan Himkin kaupungin suojellun mets\xc3\xa4n l\xc3\xa4pi. 26. elokuuta 2010 presidentti Medvedev m\xc3\xa4\xc3\xa4r\xc3\xa4si rakennusty\xc3\xb6n keskeytett\xc3\xa4v\xc3\xa4ksi erimielisyyksien takia. Samalla p\xc3\xa4\xc3\xa4t\xc3\xb6s kumosi p\xc3\xa4\xc3\xa4ministeri Putinin 5.11.2008 antaman m\xc3\xa4\xc3\xa4r\xc3\xa4yksen rakentaa tielinja Himkin kautta. On puhuttu ett\xc3\xa4 Euroopan Unioni per\xc3\xa4\xc3\xa4ntyy tien rahoituksesta jos tie halkaisee Himkin mets\xc3\xa4n. Tien kustannukseksi on arvioitu 8 miljardia dollaria. Valmistuessaan tiell\xc3\xa4 on 32 eritasoliittym\xc3\xa4\xc3\xa4, 167 ylikulkusiltaa ja 85 siltaa.'